  Туспуктэм: Руслан Нуриахметов Наталия Сильвестрова 0+ «Пельняньлэн дунневыл нуналэз» фестиваль улсын 11-тӥ тулыспалэ Иж тыметлэн йӧ вылаз мормышкаен чорыганъя «Шудо визнан» чемпионат ортчытозы. Со сярысь Удмуртиысь тӧролэн но кивалтэтлэн пресс-службазы ивортӥз. Вожвылъяськонэ 18 но солэсь трос аресъем чорыганы яратӥсьёс пыриськыны быгато. 14-18 аресъемъёслы анай-атайёссылэн чакламзы улсын яке соосын гожтэм лезетъя чорыганы яра  Кутэм чорыглэн котькуд граммез понна 1 балл сётӥськоз. Тужгес но трос балл люкам чорыгась вормись луоз. Вожвылъяськонэ пыриськон понна куриськон келяны Пельнянь фестивальлэн сайтаз луэ. Тодэ вайытом, туэ фестиваль 6-11 тулыспалэ «Асьме сямен! Удмурт сямен! Ческыт!» мереткыл (девиз) улсын ортчоз. Ужрад улсын нырысьсэ улсын нырысьсэ мемъёсъя «Пельмем» конкурс, кылбуръёсъя «Пельнянь чуръёс» вожвылъяськон, пельнянь кутонъя дунневыл нунал но «Пельменный кубок КВН» радъяськозы. Тол бызьылонъёс туэ Иж тымет вылын ортчозы. Та дыре «Удмуртия – пельняньлэн дорез (0+) фотомарафон мынэ ни. Озьы ик лыдӟе: «Чорыган – одӥгез ужамез кулэ карись шутэтскон амал». Тегъёс: Пельняньлэндунневылнуналэз вожвылъяськон Удмуртия чорыган  